བདུད་རྩི་གྲུབ་པའི་རྩ་བ་ཞེས་བྱ་བ་བཞུགས་སོ།།རྒྱ་གར་སྐད་དུ།ཨ་མྲྀ་ཏ་སིདྡྷི་མཱ་ལ་ནཱ་མ།བོད་སྐད་དུ།བདུད་རྩི་གྲུབ་པའི་རྩ་བ་ཞེས་བྱ་བ།དཔལ་ཧེ་རུ་ཀ
ལལ་ཕྱག་འཚལ་ལོ།།སྤྱན་གསུམ་རབ་ལྡན་དབུ་བཅད་སྐུ་མདོག་དམར།།འཆི་བའི་འཇིགས་སེལ་རྣལ་འབྱོར་ཕོ་མོ་ཡི།།ཕྱག་རྒྱ་འཛིན་ཞིང་བིཪྻ་ཏིང་འཛིན་གྱིས།།སྐྱོབ་མཛད་ཕྱག་རྒྱའི་ཞབས་ལ་བདག་འདུད་དོ།།ཆུང་རྣམས
ཀུན་ཏུ་སྦས་པའི་དོན།།ཕྱག་རྒྱ་ཆེན་པོ་རྣམ་བཤད་བྱ།།མིང་ནི་གང་གིས་ཐོས་པ་ལ།།ལྷ་རྣམས་ཀུན་གྱིས་བཀུར་སྟི་མཛད།།སྐྱེ་བ་བྱེ་བ་སྟོང་དག་ཏུ།།ལེགས་ལས་རྒྱ་ཆེན་རྣམས་བྱས་པས།།དེ་ཐོབ་འཁོར་བའི་རྒྱ་མཚོ་ལས།།
ཕ་རོལ་དུ་ནི་རྣལ་འབྱོར་འགྲོ།།གཡོན་པའི་རྟིང་པས་བཤང་ལམ་དགག།གཡས་པ་ཅུང་ཟད་བརྐྱང་བྱས་ལ།།མཐེ་བ་ཆེན་པོ་ལ་གོང་ལག་པས་གཟུང་།།སྙིང་ག་ལྐོག་མས་མནན་པ་ནི།།སྒོ་དགུ་དགག་པའི་སྦྱོར་བའོ།།

དེ་ཡོས་རྩ་གསུམ་དག་ལ་ནི།།རིམ་པ་བཞིན་དུ་བརྫུན་པར་བྱ།།འདི་ནི་ལས་ཀྱི་ཕྱག་རྒྱའོ།།རྐང་པ་གཅིག་པར་སེམས་བརྫུ་ཞིང་།།རླུང་རྣམས་གཅིག་ཏུ་བསྡུ་བྱས་ཏེ།།རླུང་གིས་བཇམ་པ
བརྒྱམ་་ར་བྱ།།ཉེ་ཟླ་གཉིས་ནི་གཅིག་པར་བྱ།།དེ་ལྟར་བྱས་ན་རླུང་ནི་འགག།འདི་ནི་དམ་ཚིག་ཕྱག་རྒྱའོ།།བཤང་ལམ་འཁོར་ལོ་གྱེན་དུ་ལྡོག།བིག་ལེ་སྐུར་བཅས་གྱེན་དྲ་བཟང་།།རྩྭ་རྣམས་ཐམས་ཅད་རབ་ཏུ་ག་སོ།།
མཆོག་གི་རྒྱ་ནི་གྱེན་དུ་འོང་།།ལུས་ངག་ཡིད་གསུམ་སྦྱོར་བ་ཡིས།།སྲ་གསུང་ཐུགས་ནི་བསླབ་པར་བྱ།།གོམས་པ་བརྟན་པར་འགྱུར་བ་ཡིས།།རང་གི་མོ་ནི་གསལ་བའོ།།ཕྱག་རྒྱ་འདི་ཡིས་ཐམས་ཅད་དུ།།རྡུལ་
འབྱོར་པ་ནི་ངེས་པར་འགྲོ།།འདི་ནི་ཁ་སྐོར་སྦྱོར་བསྟེ།།ཟ་བའི་གདུམས་པར་འདོད་པའོ།།འདི་ནི་རླུང་གི་སྦྱོར་བ་ཡིན།།མཁས་པ་རྣམས་ཀྱིས་འདི་བསྒྲུབ་པའོ།།ཕྱག་རྒྱ་གཉིས་སུ་ཤེས་པར་བྱ།།ཇི་བཞིན་སྡོམ་
པའི་ཆོ་ག་ཤེས།།ཛི་ནི་ཞྭ་མོའི་ཕྱག་རྒྱ་ཡིན།།ལིངྒའི་ཕྱག་རྒྱ་ལྔ་ཡིན་ནོ།།ཕོ་དང་མོ་ཡི་སྦྱོར་བ་ལས།།ཕྱི་རོལ་དུ་ནི་སྐྱེ་བར་འགྱུར།།ཇི་བཞིན་སྦྱོར་པ་འདི་གཉིས་ཀྱིས།།ཕྱེ་བ་ནར་དུ་ག་སྣད་པར་བྱ།།རྩ་ནི་བུད་མེད
གཟུགས་ཅན་ཏེ།།སྐྱེས་པ་མེད་ན་འབྲས་བུ་མེད།།ཕྱག་རྒྱ་ཆེན་སྡོམ་པ་ཆེ།།དབྱེ་བ་མེད་ན་འབྲས་བུ་མེད།།རླུང་ནི་འཁོར་ལོ་གཅིག་ཏུ་བསྡུ།།ཇི་མེང་སྡོམ་པ་བཞིན་དུ་ནི།།རྣལ་འཐོར་པ་ཡིས་གཞིག་པར་བྱ།།རང་གི

རླུང་སེམས་གཞིག་པར་བྱ།།སྦྱོར་བའི་རིམ་པས་གཞིག་པར་བྱ།།རླུང་ནི་སྟོབས་དང་ལྡན་བྱས་ལ།།དབུ་མའི་སྒོ་རུ་གཞུག་པར་བྱ།།འཁོར་ལོ་བཞི་པོ་རླུང་གིས་དབུག།ལག་གཉིས་ལིངྒའི་ཕྱག་རྒྱ་བཅའ།།དེ་ནི་ས་ལ་བཞག་ནས
སུ།།།རྐང་པའི་རྩེ་མོ་ས་ལ་གཟུག།བརླ་ནི་བརྔུབ་པར་བྱས་པ་ཡིས།།རླུང་གིས་རླུང་ནི་གཞིག་པར་བྱ།།རླུང་གིས་རླུང་ལ་བརྡེག་པར་བྱ།།རླུང་གིས་རླུང་ནི་གསད་པར་བྱ།།རླུང་གིས་ཡོངས་ལ་ཁྱབ་པ་ཡིས།།རླུང་གིས
དངོས་གྲུབ་ཐམས་ཅད་སྦྱིན།།རླུང་གིས་འཆི་བ་མེད་པར་འགྱུར།།དེས་ནི་བདུད་རྩི་གྲུབ་པར་ནི།།བིཪྻ་ང་ཡིས་ཡང་དག་བཤད།།ལེགས་པརྭ་སྡོམ་པ་ལུས་ཀྱི་ལས།།རྡོ་རྗེ་རླུང་རྩེ་བྱ་བ་ཡིས།།ལྷུན་པོ་ཡི་ནི་བར་དག་ཏུ།།
དགུག་པའི་སྦྱོར་བ་འདི་ཡིས་ནི།།ཚངས་སོགས་མདུད་པ་གཞིག་པར་བྱ།།ལྷུན་པོའི་སྟེང་དུ་ལྷ་རྣམས་འགྲོ།།ལྷུན་པོ་དགྲ་ནི་གཡོ་འགྱུར་ཏེ།།དེས་ནི་ཐམས་ཅད་བརྒྱལ་བར་འགྱུར།།ཚངས་པ་ལ་སོགས་ལྷ་རྣམས
གསད།།དང་པོ་ཡི་ནི་སྦྱོར་བ་ཡིས།།ཚངས་པའི་མདུད་པ་གཞིག་པར་བྱ།།དེ་ནས་དཔའ་ཕྱུག་མདུད་པ་གཞོག།དེ་བཤིག་ནས་ནི་བིཥྛ་གཞིག།དེ་ནས་གཏི་མུག་ལ་སོགས་སྤང་།།གཙུག་ཏོར་སྒོ་ནི་སྦས་པ
ལ།།རླུང་གིས་སྒོ་ནི་རྣམ་པར་དབྱེ།།འདི་ནི་འབིགས་པ་ཆེན་པོའོ།།སྡོམ་པ་ཆེ་དང་འབིགས་པ་ཆེ།།ཕྱག་རྒྱ་ཆེ་ནི་གསུམ་པ་ཡིན།།འདིནི་གསང་དཔའ་གསུམ་ཡིན་ནོ།།འདི་དག་གིས་ནི་སྦྱོར་གྲུབ་གྲགས།།དེ

ཉིད་གསུམ་ནི་གང་རིག་པས།།དེས་ནི་འཇིག་རྟེན་གསུམ་རིག་གོ།།གང་གིས་འདི་ལ་གོམས་བྱས་ན།།ཐམས་ཅད་ཀྱི་ནི་མངའ་བདག་འགྱུར།།གསང་བ་ལྷ་ཡི་ལྷ་རྣམས་དང་།།མི་ཡི་བདག།
པོའི་བདག་པོར་འགྱུར།།དབང་བསྐུར་ཀུན་ལ་དབང་བ་ཡིན།།ཐམས་ཅད་མ་ལུས་ལྷགས་པར་འགྱུར།།དེས་ན་ལྷ་རྣམས་ཀུན་གྱིས་དབང་།།ཆོས་ཀྱི་ཕྱག་རྒྱར་འདོད་པའོ།།ཕྱག་རྒྱ་ཆེ་ལ་གོམས་པར་བྱ།།ཕྱག་རྒྱ
འདི་ལས་ཐམས་ཅད་འབྱུང་།།གྲུབ་པ་ཆེན་པོ་འབྱུང་བ་ཡིན།།ཕྱག་རྒྱ་ཆེན་པོ་གང་ཡིན་པ།།རྣམ་གཉིས་དེ་ནི་དམ་པ་དང་།།འཆི་བ་ལས་ནི་གྲོལ་བ་དང་།།ལུས་སེམས་དག་ལ་བདེ་བ་འབྱུང་།།སེམས་ལ་གནས་པ་ཙམ་གྱིས།།
ཀྱང་།།མངལ་དུ་སྐྱེ་བར་མི་འགྱུར་རོ།།དང་པོའི་མིང་ནི་ཡི་གེ་ཡིན།།སྦྱོར་བ་ལྡན་པར་བཤད་པར་བྱ།།དད་དང་ལྡན་པའི་སྦྱོར་བ་ཡིས།།རྣལ་འབྱོར་པ་ནི་ངེས་པར་ནི།།ཕྱག་རྒྱ་ཆེན་པོ་འགྲུབ་པ་ཡིན།།ཕྱག་རྒྱ་ཆེན་པོ
བཤད་པར་བྱ།།རྐང་པ་ལག་པ་བསྡམ་བྱས་ཏེ།།རླུང་ནི་ལན་གསུམ་འཐུངས་བྱས་ལ།།རྩ་རྣམས་ཐམས་ཅད་འཐེན་པར་བྱ།།ལངས་པས་རྩ་རྣམས་གྱེན་དུ་ཕྱོགས།།དང་རྣམས་ཐམས་ཅད་བཅོམ་ནས་ནི།།ཕྱག་རྒྱ་ཆེན
པོའི་དོན་ཡང་རྫོགས།།ཇི་ལྟར་ནམ་མཁའ་བར་སྣང་ལ།།སྤྲིན་ཚོགས་འབར་བ་འཁྲིགས་པ་དེ།།རླུང་གི་ཤུགས་ཀྱིས་གཏོར་བ་ལྟར།།དེ་ལྟར་ལུས་འདི་དག་ལ་ནི།།ནད་ཀྱིས་ཡོངས་སུ་གོས་གྱུར་ཀྱང་།།ཐབས་ཀྱི

རླུང་གིས་གཞོམ་པར་བྱ།།འདི་ནི་ཕྱག་རྒྱ་ཆེན་པོའོ།།ཛྷ་ཡེ་དྷ་ཡི་ཀརྨ་ཡི།།ལག་པས་འབྱུང་བ་ལྔ་དག་ཀྱང་།།ལས་ཀྱི་བྱ་བས་མཉེ་བྱ་ཞིང་།།བསྡམ་པ་ཆེན་པོས་གནས་པ་ཡི།།སྟོབས་ཀྱི་འཁོར་ལོ་འདི་ཡིས་ནི།།
སྟེང་དུ་ལྷ་ཡི་འཇིག་རྟེན་སྐྲག།ལག་པ་བརྐྱང་བསྐུམ་འདི་ཡིས་ནི།།ཕྱོགས་བཞི་དག་ཀྱང་གཡོ་བར་བྱེད།།རྐང་པ་འོག་ཏུ་བརྐྱངས་པ་ཡིས།།ཀླུ་རྣམས་ཐམས་ཅད་སྐྲག་པར་བྱེད།།དབང་པོ་ངལ་ཞིང་དུབ་པའི་ཚེ།།
རྩེ་གཅིག་སེམས་ཀྱི་ངང་ལ་གཞག།བསྡམ་པའི་སྦྱོར་བ་བཤད་པར་བྱ།།རླུང་གིས་ལུས་ནི་འཛིན་པར་འགྱུར།།བསྡམ་པ་གཉིས་ནི་ཤེས་བྱ་སྟེ།།ཇི་ལྟར་ཐིག་ལེ་གནས་པ་དང་།།ཛོ་ནི་བྷ་དྷའི་ལྷ་མོ་ཡིན།།མགྲིན་པ
བསྡམ་པ་ལྷ་ཡིན་ནོ།།དགའ་བ་ཅན་དང་བུམ་པ་ཅན།།ཕྱག་རྒྱ་གཟུང་བ་རྣམ་པར་བྱ།།ལྷ་དང་ལྷ་མིན་ཀུན་ལ་གསང་།།རྣལ་འབྱོར་བསྡམ་པར་བྱ་བ་ཡིས།།དབུ་མའི་སྒོ་རུ་གཏད་པར་བྱ།།ལམ་གསུམ་རྣམ་པར
བཀག་བྱས་ལ།།རླུང་ནི་ནང་དུ་གཟུང་བར་བྱ།།སྲོག་གི་རླུང་ཡང་བླན་པར་བྱ།།དེ་ལྟར་བྱས་པས་འོག་ཏུ་འབབས།།སྐད་ཅིག་ཉིད་ལ་བསྡམ་པར་བྱ།།སྟེང་འོག་རླུང་གི་སྦྱོར་བ་ཡིས།།མཉམ་པའི་རླུང་དང་བསྲེ
བར་བྱ།།དེས་ནི་གྱེན་དུ་བསྐྱོད་པར་བྱ།།བཤང་ལམ་བསྡམས་པ་དང་ལྡན་པས།།རླུང་ནི་རྣམ་པར་བསྐུམ་པ་དང་།།གྱེན་དུ་བསླང་བར་བྱས་པ་ཡིན།།འཁྲུལ་འཁོར་དང་ནི་རླུང་སྦྱོར་གྱིས།།དགྲ་མ་དང་རབ་ཏུ་

བརྟན་པར་བྱ།།ཟུང་འཇུག་ལམ་གསུམ་བསྒོམ་པར་བྱ།།འདི་ལྟར་མི་ཡི་ལུས་ལ་ནི།།གྲུབ་པའི་ལམ་ནི་རབ་གསལ་བ།།ཉམས་མྱོང་སྐྱེ་ཞིང་ལུས་རྒྱས་འགྱུར།།རྒས་པར་ཡང་ནི་མི་འགྱུར་རོ།།།
རྩ་རྣམས་རྒྱུན་ནི་འབབས་པ་དང་།།རྟག་པར་འོག་ཏུ་འགྲོ་བ་དེ།།བསྡམ་པ་ཆེན་པོ་འདི་ཡིས་ནི།།རྣམ་པར་ལོག་པར་འགྱུར་བ་ཡིན།།གཤིས་ནི་ཐུར་དུ་འགྲོ་བ་ཡིན།།ཡུར་བའི་ནང་དུ་ཆུ་འབབས་པ།།དེ་ནི་བསྡམ།།
པས་ལྡོག་པར་འགྱུར།།དེ་བཞིན་ནང་གི་ལུས་ལ་ཡང་།།ལུས་ཀྱི་ཕྱི་རོལ་འགྲོ་བ་དེ།།རྣལ་འབྱོར་རྟག་ཏུ་ཤེས་པར་བྱ།།ལུས་ཀྱི་རྩ་ནི་མ་ལུས་པ།།འདིས་ནི་སྡོམ་པར་རབ་ཏུ་གྲགས།།བསྡམ་པ་འདི་ཡི་མཐུ་ཡིས
ནིནི།།ལྷ་རྣམས་ཀུན་ཀྱང་གསལ་བར་འགྱུར།།དེ་ལྟར་ཕྱག་རྒྱ་བཞི་ཡིས་ནི།།ལམ་གསུམ་རྣམ་པར་བཀག་པའོ།།ལམ་གཅིག་པོ་ནི་གསལ་བའོ།།གྲུབ་པ་ལྷ་ཡི་ལམ་དུ་འགྲོ།།སྐྱེ་དང་འཆི་བའི་ལམ་གཉིས་པོ།།
འོག་གི་ལམ་དུ་བཤད་པ་ཡིན།།བསོད་ནམས་དང་ནི་སྡིག་རྒྱུ་ཡིས།།དེ་ཕྱིར་སྐྱོན་གཉིས་རྣམ་པར་སྤང་།།རླུང་གི་དེ་ཉིད་བུམ་པ་ཅན།།དེ་ནི་རབ་ཏུ་མཉམ་པར་བྱ།།སྟེང་གི་ལམ་དུ་རྣམ་བྱས་ལ།།རླུང་དང་ལྷན་ཅིག
སྦྱོར་བ་ཡིས།།བསྡམས་པས་ཆུ་ཆུན་འགག་པ་ལྟར།།འགྲོ་བ་ཐམས་ཅད་རྣམ་པར་འགོག།དེས་ན་དེ་ཡི་བཀའ་དྲིན་གྱིས།།ཛོ་ནི་བསྡམ་པ་ཞེས་གྲགས་སོ།།གྲུབ་པའི་ལམ་དང་ཡང་དག་ལྡན།།མི་ནི་འགྱུར་ཏེ

གཞན་དུ་མིན།།ཕྱག་རྒྱ་འདི་ནི་ཤེས་པ་ཡིས།།དྲེགས་པ་ཡོད་ཀྱང་དོན་དང་ལྡན།།དེས་ནི་ཐམས་ཅད་ཤེས་པ་ཡིན།།བདུད་རྩི་གྲུབ་པའི་རྩ་བ་ཞེས་བྱ་བ་སློབ་དཔོན་ཆེན་པོ་བིཪྻ་པས་མཛད་པ་རྫོགས་སོ།།རྒྱ་གར་
མཁན་པོ་རྣལ་འབྱོར་པ་ལས་གྲུབ་པ་ཐོབ་པའི་རྒྱ་གར་ཨེ་དེ་ཝས་བསྒྱུར་བའོ།།།